Imtella' Frar 5, 2021 Il-President tal-Istati Uniti Joe Biden ħabbar li se jkun qed joħroġ lill-Istati Uniti mill-gwerra tal-Yemen. Hu saħaq li l-Istati Uniti mhux se tibqa' parti minn dan il-kunflitt, waqt li qal li l-"gwerra fil-Yemen għandha tintemm." Biden għamel dan fl-ewwel diskors tiegħu dwar il-politika internazzjonali tal-Istati Uniti. Il-gwerra fil-Yemen ilha għaddeja sitt snin, u ż-żewġ predeċessuri ta' Biden, iġifieri Barack Obama u Donald Trump, it-tnejn li huma taw is-sostenn tagħhom f'din il-gwerra. Dan wara li ssapportjaw il-koalizzjoni mmexxija mis-Sawdi Arabja kontra r-ribelli fil-Yemen. Dan il-kunflitt ħalla iktar minn mitt elf persuna mejta, u miljuni oħra jbatu l-ġuħ. Il-ġlied beda lura fl-2014 bejn il-Gvern tal-Yemen u r-ribelli fl-istess pajjiż. Sena wara l-kunflitt kompla jeskala meta l-Arabja Sawdija flimkien ma' pajjiżi Għarab oħra, bil-barka ta' pajjiżi bħall-Istati Uniti, ir-Renju Unit, u Franza, bdew jisparaw missili kontra r-ribelli.